ການຈັບກຸມຜູ້ກໍ່ຕັ້ງ ໜັງສືພິມໃນມຽນມາ ພາໃຫ້ເປັນ ຫ່ວງ ກ່ຽວກັບການຄວບຄຸມ ດ້ານການຂ່າວ ໜັກຂຶ້ນ
ທ່ານຣອສ ດັງລີ ຊາວອອສເຕຣເລຍ ທີ່ຖືກຈັບກຸມ ຖືຮຸ້ນ 49% ໃນບໍລິສັດ Myanmar Consolidated.
ເຫດການຈັບກຸມຜູ້ຮ່ວມຮຸ້ນຊາວອອສເຕຣເລຍຂອງໜັງສືພິມ Myanmar Times ຢູ່ໃນມຽນມານັ້ນ ແມ່ນໄດ້ສ້າງຄວາມຢ້ານກົວ ກ່ຽວກັບການຄວບຄຸມສື່ມວນຊົນຂອງມຽນມາ ໂດຍລັດຖະບານທະຫານໃຫ້ເຄັ່ງຄັດ ຂື້ນໄປກວ່າເກົ່າ ນາຍ Ross Dunkley ເປັນຜູ້ບຸກເບີກ ສື່ມວນຊົນດ້ານການຂ່າວຜູ້ ນຶ່ງໃນຂົງເຂດເອເຊຍຕາເວັນອອກສຽງໃຕ້ ທີ່ອອກໜັງສື ພິມ ຢູ່ໃນມຽນມາ ກໍາປູເຈຍແລະຫວຽດນາມ ນາຍ Ron Corben ມີລາຍງານເລື່ອງນີ້ ຈາກບາງກອກ ດັ່ງທອງປານຈະນຳມາສະເໜີທ່ານໃນອັນດັບຕໍ່ໄປ ນາຍ ຣອສ ດັງຄລີ ຊຶ່ງເປັນຊາວອອສເຕຣເລຍທີ່ກໍ່ຕັ້ງໜັງ ສືພິມ Myanmar Times ຂື້ນໃນປີ 2000 ໄດ້ຖືກຈັບ ຢູ່ນະຄອນຢ່າງກຸ້ງ ເມືອງຫລວງເກົ່າຂອງມຽນມາ ບໍ່ດົນ ຫລັງຈາກຜູ້ກ່ຽວກັບຄືນມາຈາກຕ່າງປະ ເທດເມື່ອອາທິດ ຜ່ານມານີ້ ຊຶ່ງມີລາຍງານວ່າໄດ້ເກີດການຂັດແຍ້ງກ່ຽວກັບ ການຄວບຄຸມໜັງສືພິມດັ່ງກ່າວ ປັດຈຸບັນນີ້ ນາຍດັງຄລີ ເປັນຜູ້ຖືຮຸ້ນ 49 ເປີເຊັນຂອງບໍລິສັດ Myanmar Consolidated Media ຊຶ່ງເປັນບໍລິສັດກໍາກັບດູແລໜັງສືພິມ ສ່ວນຮຸ້ນທີ່ເຫລືອນັ້ນ ຖືໂດຍ ທ່ານ Tin Htun Oo ຖະແຫລງການສະບັບນຶ່ງທີ່ອອກເຜີຍແຜ່ໃນມື້ວັນຈັນຜ່ານມານີ້ໂດຍ ບໍລິສັດ Post Media ທີ່ມີສຳນັກງານຢູ່ປະເທດໄທ ແລະເປັນບໍລິສັດທີ່ຢູ່ໃນເຄືອຂອງ Myanmar Consolidated ໄດ້ຮຽກຮ້ອງໃຫ້ປ່ອຍຕົວທ່ານດັງຄລີໂດຍທັນທີ ຫລັງຈາກພວກເຈົ້າໜ້າທີ່ບໍ່ສາມາດຕັ້ງຂໍ້ຫາໄດ້ ມີລາຍງານວ່າທ່ານດັງຄລີຖືກຈັບໃນຂໍ້ຫາຝ່າຝືນກົດລະບຽບດ້ານວິຊາແລະມີຢາເສບຕິດຢູ່ໃນຄອບຄອງ ທ່ານ ອອງ ຊໍ ບັນນາທິການວາລະສານ Irrawady ຊຶ່ງເປັນວາລະສານທີ່ ກ່ຽວກັບມຽນມາທີ່ພິມເຜີຍແຜ່ຢູ່ໃນປະເທດໄທນັ້ນກ່າວວ່າ ການຈັບກຸມນາຍ ດັງຄລີຄັ້ງນີ້ ສໍ່ສະແດງໃຫ້ເຫັນວ່າອາດພົວພັນກັບການຄວບຄຸມໜັງສືພິມຫລາຍກວ່າຂໍ້ຫາອາຊະຍາກໍາ ຊຶ່ງທ່ານ ອອງ ຊໍ ກ່າວຊີ້ແຈງຕໍ່ໄປວ່າ: ຮຸ້ນສ່ວນຄົນທໍາອິດຂອງທ່ານດັງຄລີ ຂອງໜັງສືພິມທີ່ນິຍົມຝ່າຍທະຫານນັ້ນ ກໍຄື ນາຍ Sonny Swe ລູກຊາຍຂອງອະດີດນາຍພົນຈັດຕະວາ Thien Swe ແຕ່ເນຶ່ອງຈາກວ່ານາຍພົນ Thien Swe ຕົກອັນດັບຈາກການເປັນຜູ້ນິຍົມຊົມຊອບຂອງ ນໍາສູງສຸດ ນາຍ Sonny Swe ຈຶ່ງຖືກພົບເຫັນວ່າ ກະທໍາຜິດໃນຂໍ້ຫາສໍ້ລາດບັງຫລວງ ແລະຖືກຕັດສິນໂທດຈໍາຄຸກໃນປີ 2005 ຫລັງຈາກນັ້ນ ຮຸ້ນທັງໝົດຂອງນາຍ Sonny Swe ກໍໄດ້ໂອນໄປໃຫ້ ທ່ານ Tin Htun Oo ປະເທດພະມ້າ ຫລືທີ່ຮູ້ກັນວ່າ ມຽນມານັ້ນ ແມ່ນໄດ້ຖືກປົກຄອງໂດຍພວກທະຫານມາເປັນ ເວລາດົນນານ ຊຶ່ງໄດ້ຄວບຄຸມວົງການສື່ມວນຊົນຢ່າງເຄັ່ງຄັດ ແລະເກືອບໃນທຸກໆດ້ານ ຂອງການເສດຖະກິດ ແລະການເມືອງ ລັດຖະສະພາຊຸດທໍາອິດຂອງປະເທດໃນຮອບ 22 ປີໄດ້ຖືກເລືອກຕັ້ງຂື້ນມາໃນເດືອນພະຈິກ ປີກາຍ ແຕ່ 80 ກວ່າເປີເຊັນຂອງບ່ອນນັ່ງທັງໝົດໃນສະພານັ້ນ ແມ່ນມາຈາກຝ່າຍທະຫານ ຫລືພາກສ່ວນທີ່ພົວພັນພວກທະຫານ ແລະລັດຖະສະພາໄດ້ເລືອກເອົາອະດີດນາຍົກລັດຖະ ມົນຕີ Thien Sein ໃຫ້ເປັນປະທານາທິບໍດີມຽນມາຄົນໃໝ່ ທ່ານອອງ ຊໍ ກ່າວວ່າ ໃນຂັ້ນຕົ້ນທ່ານ ດັງຄລີ ເປັນຜູ້ທີ່ໃຫ້ຄວາມຫວັງທີ່ວ່າການຄວບຄຸມ ດ້ານສື່ມວນຊົນທີ່ເຄັ່ງຄັດຂອງມຽນມານັ້ນ ຈະຜ່ອນເບົາລົງໄປ ແຕ່ທ່ານອອງ ຊໍ ກ່າວວ່າ ການຄວບຄຸມເຫລົ່ານັ້ນ ແລະການເມືອງຂອງປະເທດແມ່ນໝາຍເຖິງການເຮັດໜັງສືພິມມັກ ຈະເປັນການລົງທຶນທີ່ສ່ຽງອັນນຶ່ງສະເໝີ ຊຶ່ງທ່ານ ອອງ ຊໍ ກ່າວຕໍ່ໄປວ່າ: ສະມາຄົມໃຫ້ການຊ່ວຍເຫລືອນັກໂທດການເມືອງມຽນມາ ກ່າວວ່າ ພວກນັກຂ່າວແລະ ພວກນັກເຄຶ່ອນໄຫວດ້ານສື່ມວນຊົນ ປະມານ 30 ຄົນ ແມ່ນ ຮວມຢູ່ໃນຈຳນວນພວກ ນັກໂທດການເມືອງ ຫຼາຍກວ່າ 2,000 ຄົນຂອງ ມຽນມາ ນອກນີ້ແລ້ວ ທ່ານດັງຄລີ ຍັງເປັນຜູ້ພິມ ໜັງສືພິມ Phnom Penh Post ໃນປະເທດ ກຳປູເຈຍ ພວກນັກຂ່າວບາງຄົນທີ່ຮູ້ເລື່ອງດີກ່ຽວກັບການປະຕິບັດການນັ້ນກ່າວວ່າ ມີ ຄວາມຢ້ານກົວວ່າ ການສູນເສຍໜັງສືພິມໃນມຽນມານັ້ນ ອາດສ້າງຄວາມເສຍຫາຍດ້ານ ການເງິນໃຫ້ແກ່ Phnom Penh Post ແຕ່ໜັງສືພິມ Phnom Penh Post ກ່າວໃນ ມື້ວັນຈັນຜ່ານມານີ້ວ່າ ຄະນະບໍລິຫານຂອງຕົນແມ່ນມີຄວາມເປັນຫ່ວງດ້ານສະວັດດີພາບ ຂອງນາຍດັງ ລີ ສ່ວນໜັງສືພິມໄດ້ດຳເນີນງານຢ່າງເປັນປົກກະຕິ ມີການມອງກັນວ່າ ທ່ານ ດັງຄລີ ເປັນນັກສື່ມວນຊົນອິດສະຫຼະແລະ ຜູ້ກ້າສ່ຽງ ຫລັງຈາກ ໄດ້ລົງທຶນໃນວົງການອຸດສາຫະກໍາການຂ່າວ ທີ່ບໍ່ມີປະສົບການຫຼືເລີ້ມຕົ້ນໃໝ່ຂອງຫວຽດ ນາມ ໃນຕົ້ນຊຸມປີ 1990 ອົງການນັກຂ່າວບໍ່ມີພົນແດນ ຫລື Reporters Without Borders ໃນປີ 2010 ໄດ້ຈັດ ມຽນມາ ໃຫ້ຢູ່ໃນອັນດັບ 174 ຂອງຈໍານວນທັງໝົດ 178 ປະເທດ ໃນດັດຊະນີເສລີພາບ ດ້ານການຂ່າວປະຈໍາປີຂອງຕົນ ພວກນັກວິເຄາະສື່ມວນຊົນໃນຂົງເຂດເອເຊຍຕາເວັນອອກ ສຽງໃຕ້ຈຳນວນນຶ່ງກ່າວວ່າ ການທີ່ທ່ານດັງລີຖືກຈັບກຸມນັ້ນ ຊີ້ໃຫ້ເປັນເຖິງການຄວບຄຸມວົງ ການສື່ມວນຊົນທີ່ເຄັ່ງຄັດເພີ່ມຂື້ນ ໂດຍລັດຖະບານທະຫານມຽນມາ